section_heading: Ničija priča
paragraph_text: U originalnoj dimenziji, otkrilo se da je Xabaras, nakon što je Nitko dobio infarkt, odnio njegovo tijelo u jednu napuštenu crkvu iznad kako bi Xabaras na njemu mogao testirati svoj novi serum koji bi od njega napravio inteligentnog živog mrtvaca. Istodobno, paralelni Nitko je došao kod originalnog Dylana te ga odveo u tu crkvu, gdje je Xabaras u međuvremenu svojim serumom probudio originalnog Nitka. No originalni Nitko nije htio surađivati sa Xabarasom te ga je ovaj odveo u podrume crkve do podzemnog kanala i ukrcao ga u čamac. Dylan, prateći paralelnog Nitka, se također spustio do kanala, te mu je paralelni Nitko dobacio pištolj i ovaj je pucao na Xabarasa. Zabunom je Dylan ubio orignalnog Nitka, te je ovaj nestao u još jednoj paralelnoj dimenziji. Nakon što je Dylan vratio pištolj paralelnom Nitku, i ovaj je nestao. U međuvremenu, Xabaras je nastavio veslati, te dospio sve do katakombi u kojima se u podzemnom jezeru nalazio stari jedrenjak identičan maketi koju Dylan sastavlja.